Diari Oficial de la Generalitat Valenciana


Sumari del DOGV 5988, del 03-04-2009 (2009/3644)

RESOLUCIÓ de 4 de febrer de 2009, de la Direcció General d'Energia, per la qual s'atorga a Iberdrola Distribución Eléctrica, SAU, autorització administrativa i s'aprova el projecte d'execució per a l'ampliació de la subestació transformadora de 400/220/132/33/20 kV, denominada: ST Benejama, al terme municipal de Beneixama, en la part corresponent a les instal·lacions elèctriques de distribució. Expedient número ATRCCT/2008/179/03.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5988

Data del DOGV
:   03-04-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/3644


Data del document
:   04-02-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Beneixama
    * empresa privada
    * subministrament d'energia elèctrica

RESOLUCIÓ de 4 de febrer de 2009, de la Direcció General d'Energia, per la qual s'atorga a Iberdrola Distribución Eléctrica, SAU, autorització administrativa i s'aprova el projecte d'execució per a l'ampliació de la subestació transformadora de 400/220/132/33/20 kV, denominada: ST Benejama, al terme municipal de Beneixama, en la part corresponent a les instal·lacions elèctriques de distribució. Expedient número ATRCCT/2008/179/03. [2009/3644]  
Vista la sol·licitud presentada per Iberdrola Distribución Eléctrica, SAU, amb domicili a l'efecte de notificacions a l'avinguda Manoteras, 20, 4. 28756 Madrid, amb data 21 d'agost de 2008, davant del Servici Territorial d'Energia d'Alacant, expedient ATRCCT/2008/179/03, perquè se li concedisca autorització administrativa i aprovació del projecte d'execució per a l'ampliació de la subestació transformadora de 400/220/132/33/20 kV, denominada: ST Benejama, situada en el km 45 de la carretera comarcal de Villena a Ontinyent, al terme municipal de Beneixama, província d'Alacant.   
Al mencionat escrit, s'adjunta el projecte d'execució de l'esmentada instal·lació, firmat per l'enginyer competent i visat pel col·legi oficial corresponent amb data 23 de juliol de 2008.  
Vist que consta com a antecedent l'última ampliació de la subestació transformadora denominada ST Benejama, autoritzada per la Resolució de 20 de maig de 2002, del Servici Territorial d'Indústria i Energia d'Alacant, i la seua posada en marxa el 14 de novembre de 2002.  
Vist l'informe tècnic favorable de 14 de gener de 2009, emés pel Servici Territorial d'Energia d'Alacant.  
Atés que, d'acord amb la documentació que hi ha a l'expedient, l'ampliació sol·licitada s'executarà en el mateix emplaçament on està situada l'actualment instal·lada, denominada: ST Benejama.  
Atés que, d'acord amb l'article 38 del Reial Decret 1955/2000, les instal·lacions l'autorització de les quals se sol·licita constituïxen instal·lacions de distribució elèctrica.  
Vist que Iberdrola Distribución Eléctrica, SAU, està inscrita definitivament en la secció primera del Registre Administratiu de Distribuïdors, Comercialitzadors i Consumidors Qualificats de la Direcció General de Política Energètica i Mines del Ministeri d'Indústria, Turisme i Comerç.  
Atés que, d'acord amb el projecte d'ampliació presentat, la finalitat de la instal·lació és la injecció de potència a l'actual sistema de 132 kV d'esta instal·lació a fi de donar resposta a l'increment de demanda d'energia a la zona d'Alacant, per a posteriorment, a través de la xarxa de mitjana tensió, poder atendre les peticions de consum amb les necessàries garanties de seguretat i continuïtat en el subministrament elèctric.  
Atés que és aplicable el títol VII de la Llei 17/2007, de 4 de juliol (BOE 05.07.2007), per la qual es modifica la Llei 54/1997, de 27 de novembre, del Sector Elèctric, abans referida, que establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i les autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, i en el Reial Decret 1955/2000, d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica, així com en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés la Direcció General d'Energia competent per a la resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Atorgar a Iberdrola Distribución Eléctrica, SAU, autorització administrativa per a l'ampliació de la subestació transformadora de 400/220/132/33/20 kV, denominada: ST Benejama, en la part corresponent a les instal·lacions elèctriques de distribució, situada en el km 45 de la carretera comarcal de Villena a Ontinyent, al terme municipal de Beneixama, província d'Alacant, i les característiques principals de la qual són:  
- Nou autotransformador de potència (identificació AT-5) de relació de transformació 400/138/33 kV i potències 450/450/100 MVA, a què van associats tres autovàlvules de protecció en 400 kV i tres autovàlvules de protecció en 132 kV.  
La posició del nou autotransformador es compon de tres transformadors d'intensitat, per a alimentar els circuits de mesura i protecció i tres transformadors de tensió inductius, un per fase.  
- Sistema de 132 kV:  
D'intempèrie, amb configuració de doble barra, s'amplia amb una nova posició, que ocuparà l'actualment existent de reserva, per al nou autotransformador (AT-5), i que es troba dotada de, un interruptor automàtic tripolar d'hexafluorur de sofre (SF6), tres seccionadors, tres transformadors d'intensitat i tres autovàlvules.  
- Equips de control i proteccions que estan allotjats en l'edifici de control existent en l'actualitat.  
- Pressupost: 3.681.478 euros.  
Segon  
Aprovar el projecte d'execució per a l'ampliació de la subestació citada en el punt primer de la present resolució, firmat per l'enginyer competent i visat pel col·legi oficial corresponent amb data 23 de juliol de 2008.  
La present resolució està sotmesa a les condicions següents:  
1. El seu atorgament es realitza sense perjuí de les concessions i les autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació de territori i al medi ambient.  
2. La instal·lació que s'ha d'executar complirà els reglaments aplicables a este tipus d'instal·lacions, i en particular amb el que establix el Reial Decret 3275/1982, de 12 de novembre, sobre Condicions Tècniques i Garanties de Seguretat en Centrals Elèctriques, Subestacions i Centres de Transformació i les seues instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, les mesures i les condicions que s'establisquen en la legislació aplicable a l'activitat de distribució d'energia elèctrica.  
3. Les instal·lacions hauran de realitzar-se segons el projecte presentat. En el cas que fóra necessari introduir-hi modificacions respecte de la documentació presentada, el titular de la present autorització haurà de sol·licitar a esta Direcció General la corresponent autorització.  
4. El termini previst per a l'execució de les instal·lacions és de sis mesos comptadors a partir de la notificació de la present resolució. No obstant això, amb anterioritat a l'acabament del dit termini, Iberdrola Distribución Eléctrica, SAU, podrà sol·licitar una ampliació d'este per mitjà d'una sol·licitud motivada davant d'esta Direcció General d'Energia.   
5. El titular donarà compte de l'acabament de les obres al Servici Territorial d'Energia d'Alacant a l'efecte de la sol·licitud d'autorització d'explotació, a la qual s'adjuntarà un certificat de direcció i final d'obra subscrit pel tècnic facultatiu competent, i que acredite que és d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
6. L'administració deixarà sense efecte la present resolució en qualsevol moment en què observe l'incompliment de les condicions imposades en esta.  
Contra la present resolució, que no posa fi a la via administrativa, es podrà interposar recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 4 de febrer de 2009.- El director general d'Energia: Antonio Cejalvo Lapeña.